**ΧΡΗΣΙΜΕΣ ΕΠΙΣΥΜΑΝΣΕΙΣ ΓΙΑ ΤΗΝ ΥΠΟΒΟΛΗ ΦΥΣΙΚΟΥ ΦΑΚΕΛΟΥ**

Σας  ενημερώνουμε ότι σύμφωνα με την υπ’ αριθμ. 3995/974/Β2/08-08-2017 απόφαση, με την οποία τροποποιήθηκε η πρόσκληση υποβολής αιτήσεων χρηματοδότησης επιχειρηματικών σχεδίων στη Δράση  «***Ενίσχυση Τουριστικών ΜΜΕ για τον εκσυγχρονισμό τους και την ποιοτική αναβάθμιση των παρεχομένων υπηρεσιών***» του Ε.Π. «Ανταγωνιστικότητα, Επιχειρηματικότητα και Καινοτομία (ΕΠΑνΕΚ)», ΕΣΠΑ 2014 – 2020, οι δυνητικοί δικαιούχοι οι οποίοι υπέβαλαν στο ΠΣΚΕ ηλεκτρονικά αιτήσεις χρηματοδότησης στη παρούσα δράση, **θα πρέπει το αργότερο έως την Παρασκευή, 15 Σεπτεμβρίου 2017 και ώρα 17:00 να υποβάλουν τον φυσικό φάκελο υποψηφιότητας με τα απαιτούμενα δικαιολογητικά του Παραρτήματος VI** της Αναλυτικής Πρόσκλησης. Ο φάκελος των δικαιολογητικών θα υποβληθεί στην ΑΝΑΠΤΥΞΙΑΚΗ ΚΡΗΤΗΣ Γιαμαλάκη 50 & Σοφοκλή Βενιζέλου Τ.Κ. 712 02 ΗΡΑΚΛΕΙΟ.

Επιπρόσθετα και προς διευκόλυνση των εμπλεκομένων στην διαδικασία υποβολής των φυσικών φακέλων, σας γνωρίζουμε ότι:

* Δύναται οι Αναλυτικές Περιοδικές Δηλώσεις (ΑΠΔ) να υποβληθούν σε ηλεκτρονική μορφή (cd).
* Η υπεύθυνη δήλωση στοιχείων σχετικά με την ιδιότητα ΜΜΕ θα πρέπει να περιλαμβάνει και στοιχεία του έτους **2016.**
* Η υπεύθυνη δήλωση των επιδοτήσεων που έχει λάβει κατά το παρελθόν η επιχείρηση, θα πρέπει να περιλαμβάνει στοιχεία για τυχόν επιδοτήσεις (εντάξεις) εντός του τρέχοντος έτους **2017** και τα δύο προηγούμενα **2015 & 2016.**
* Για τη χρήση του έτους 2016 στην περίπτωση που δεν έχει δημοσιευτεί ο Ισολογισμός προσκομίζεται Ισοζύγιο Τριτοβάθμιου Γενικού Καθολικού. Επιπλέον το Ε3 του 2016. Σε περίπτωση διαφοράς μεταξύ Ισολογισμού και Ε3, υπερισχύει το Ε3 για τη διασταύρωση των δηλωθέντων οικονομικών στοιχείων στο ΠΣΚΕ.
* Συμφωνητικά /Συμβάσεις (με tour operators, πώλησης με πελάτες, αντιπροσώπους κλπ) , προώθησης της επιχείρησης στην τουριστική αγορά, υπογεγραμμένα και σφραγισμένα από τα 2 μέρη (φωτοτυπίες).
* Καταστάσεις Επιθεώρησης Εργασίας (πίνακας προσωπικού Ε4) και ΑΠΔ (αποδεικτικό κατάθεσης και ανάλυση) / Ε7 για τα έτη 2012 - 2016 ή για όσα έτη υφίσταται η επιχείρηση :
* Ε7 έως το 2013
* Αποδεικτικό υποβολής δήλωσης αποδοχών & συντάξεων μαζί με συγκεντρωτική τέλους έτους από 2014 και μετά, με το σύνολο των ημερών εργασίας ανά εργαζόμενο να ζητείται στην επιστολή ενημέρωσης των εγκεκριμένων δικαιούχων, καθώς διευκολύνει στο έλεγχο των ετήσιων ΕΜΕ. Τυχόν μη προσκόμισή του δεν θα αποτελεί λόγο μη ελέγχου των ΕΜΕ και απόρριψής του φυσικού φακέλου.
* Ετήσιοι Πίνακες Προσωπικού & τυχόν Τροποποιητικοί Πίνακες
* ΑΠΔ & αποδεικτικό κατάθεσης σε CD (οι ΑΠΔ σε pdf και αν είναι δυνατό και σε ηλεκτρονικά επεξεργάσιμη μορφή).